Rukai (ežeras)
Rukai – nenuotakus ežeras vidurio Lietuvoje, Kėdainių rajono šiaurės vakaruose, Krakių seniūnijoje, apie 7 km į šiaurę nuo Krakių. Driekiasi šiaurės rytų – pietvakarių kryptimi 0,7 km, plotis iki 0,11 km. Altitudė 92,2 m. Seklus, krantai apaugę nendrių sąžalynais. Aplinkui plyti dirbami laukai. Palei rytinį pakraštį eina kelias  2003  Krakės–Jaugiliai–Gudžiūnai . Aplink ežerą išsidėstęs Rukų kaimas. Ežeras priklauso Dotnuvėlės baseinui. Spėjama, kad ežero pavadinimas kilo nuo kaimo (sen. *Rukų ežeras).